རིག་འཛིན་རྡོ་རྗེའི་ཁྱིམ་གསར་པར་ཝུའུ་དབྱིང་ཅེས་ནང་མི་ཚོ་དང་མཉམ་དུ་བཞུགས་ནས།སྡོད་ཁང་མ་སྤོས་གོང་དང་སྤོས་རྗེས་ཀྱི་འཚོ་བའི་འགྱུར་ལྡོག་མཁྱེན་རྟོགས་ཞིབ་ཕྲ་གནང་ཞིང་།ཝུའུ་དབྱིང་ཅེས་ཁྱེད་ཚོའི་ད་ཆའི་བདེ་སྐྱིད་ལྡན་པའི་འཚོ་བ་ནི་སྤྱི་ཁྱབ་ཧྲུའུ་ཅི་དང་ཏང་ཀྲུང་དབྱང་གི་བྱམས་བརྩེའི་ཐུགས་ཁུར་དང་ཏང་གི་སྲིད་ཇུས་བཟང་པོ་ལས་བྱུང་བ་ཞིག་རེད།ཁྱེད་ཚོས་ཏང་གི་བཀའ་དྲིན་ཚོར་བ་དང་།ཏང་གི་བཀའ་ལ་ཉན་པ།ཏང་གི་རྗེས་སུ་འབྲང་བ་བཅས་བྱེད་པའི་རེ་བ་ཡོད།རྫོང་གིས་དམངས་ཕན་གཱ་ཡི་བྱེད་ཐབས་ནས་རྫོང་དང་།ཤང་།གྲོང་ཚོ་བཅས་རིམ་གསུམ་ལས་བྱེད་པ་དང་འབྲེལ་བ་བྱེད་སྟངས་གནས་སྤོས་མང་ཚོགས་དབུལ་པོའི་དུད་ཚང་ཚང་མར་སྤྲད་པ་མཁྱེན་སྐབས།ཝུའུ་དབྱིང་ཅེས་རང་རེའི་ཏང་གི་དམིགས་ཡུལ་ནི་མི་དམངས་ལ་ཞབས་འདེགས་ཞུ་རྒྱུ་དེ་རེད།རིམ་པ་ཁག་དང་སྡེ་ཚན་ཁག་གིས་མང་ཚོགས་སེམས་སུ་བཅངས་ནས་ཁོངས་གཏོགས་ཀྱི་དོ་དམ་འགན་འཁྲིར་ཤུགས་སྣོན་རྒྱག་པ་དང་གནས་སྤོས་མང་ཚོགས་རང་ཉིད་ཀྱི་སྤུན་མཆེད་ལ་བརྩིས་ནས་འབྲེལ་གཏུགས་ལ་ཤུགས་སྣོན་རྒྱག་པ་དང་།བརྩེ་དུང་ཟབ་ཏུ་གཏོང་བ།སེམས་རྩ་འཁོལ་པོས་ཞབས་འདེགས་ཞུ་བ་བཅས་བྱས་ཏེ་ཐབས་བརྒྱ་ཇུས་སྟོང་ངང་མང་ཚོགས་ཀྱི་དཀའ་ངལ་བསལ་ནས་ཁོང་ཚོར་ཏང་དང་སྲིད་གཞུང་གི་ཐུགས་ཁུར་ཚོར་ཐུབ་པ་བྱེད་དགོས།ཀྲུང་དབྱང་གི་ཐུགས་ཁུར་དང་རྒྱལ་ཡོངས་ཀྱི་རྒྱབ་སྐྱོར་དང་དཀའ་སྤྱད་འབད་འཐབ་དང་རང་སྟོབས་རང་སྤེལ་གྱི་འབྲེལ་བ་ཐག་གཅོད་ཡག་པོ་བྱེད་པ་དང་།དབུལ་སྐྱོར་དང་བློ་སྐྱོར་རིག་སྐྱོར་ཟུང་འབྲེལ་ལ་གཙིགས་ཆེན་བྱས་ཏེ་མང་ཚོགས་དབུལ་པོར་བློ་སྟོབས་དང་།ཡིད་ཆེས།ལག་རྩལ་བཅས་མཁོ་འདོན་བྱས་ནས་མང་ཚོགས་དབུལ་པོའི་དབུལ་སྒྲོལ་ཕྱུག་འགྱུར་གྱི་ཧུར་བརྩོན་གྱི་རང་བཞིན་དང་རང་འགུལ་གྱི་རང་བཞིན་སྐོང་འཐེན་བྱེད་དགོས་པ།གཞི་རིམ་ཏང་རྩ་འཛུགས་བརྟན་དུ་གཏོང་བ་དང་དབུལ་སྒྲོལ་འགག་སྒྲོལ་ཟུང་འབྲེལ་བྱེད་པ་དང་།ཀྲི་པུའི་འཛུགས་སྐྱོང་ལ་ཤུགས་སྣོན་རྒྱག་པ།ཕྱུག་འགྱུར་སྣེ་ཁྲིད་མི་སྣ་ཡག་པོ་འདེམས་པ་དང་ཡག་པོ་སྤྱོད་པ་བཅས་བྱས་ཏེ་གྲོང་ལྷན་ཏང་རྩ་འཛུགས་ཏང་གི་བཀའ་ལ་ཉན་པ་དང་།ཏང་གི་རྗེས་སུ་འབྲང་བ།མཐུན་སྒྲིལ་བྱེད་མཁས་པ།འཕེལ་རྒྱས་གཏོང་ཤེས་པ།ཕྱུག་པོ་ཆགས་ཐུབ་པ།བརྟན་ལྷིང་སྲུང་སྐྱོང་ཐུབ་མཁན་བཅས་སུ་འགྱུར་བར་བྱེད་པ་དང་འབྲེལ།གནད་དོན་འཕྲད་སྐབས་མགོ་མི་རྨོངས་པ་དང་འགག་རྩའི་དུས་སུ་ནུས་པ་འདོན་ཐུབ་པ་བྱེད་དགོས་ཞེས་གསུངས།